שמואל ברונר

שמואל ברונר (נולד ב-1950) הוא זמר חסידי ישראלי.

ביוגרפיה
ברונר הוא בן לניצולי שואה. אביו יצחק, שעלה ארצה מבלגיה, הוא אחיו של יעקב ברונר, מראשי פא"י. אימו יוצאת אוסטריה. 

ברונר למד בצעירותו במוסדות חרדיים ובישיבות. בגיל 18 התגייס לצה"ל לנח"ל החרדי ההיסטורי. בגיל 21 נישא והמשיך להתגורר בבני ברק. עבד אצל אביו במפעל יהלומים ובבורסת היהלומים הישראלית. אביו, שהיה בעל קורא וחזן, החדיר בו את האהבה למוזיקה. 

תקליטו הראשון "שלהבת" יצא לאור על ידי להקה שהקים יחד עם דודו פישר ומונה רוזנבלום. לאחר מכן הוציא כעשרה תקליטים יחד עם אחיו, אריה ברונר. את אחד מתקליטיו עיבד יצחק גרציאני, ואת האחרים עיבדו משה לאופר ואחיו.

הופיע במשך שנים עם אחיו כזמר חתונות. בשנות ה-90 הם החלו האחים לעבוד בנפרד ובסגנונות שונים. שמואל נשאר בסגנון החסידי המקובל, ואילו אריה הלך לסגנון החסידי המז'ורי, ונחשב לרוקיסט של מוזיקה חסידית.

נשוי לצפורה, בתו של פרופ' מרדכי ברויאר, ומתגורר בבני ברק. בתו היא הבמאית והמפיקה החרדית יעל לוינשטיין.

אלבומיו
שלהבת
מעין עולם הבא
אזמרה לך בכינור
עוזי אליך אזמרה
וכל נתיבותיה שלום
קומי רוני
וקראת לשבת עונג
חסידיש 1 2 3
מרן דבשמיא
והשב (ביחד עם אחיו אריה ברונר)

קישורים חיצוניים 

זמרים חסידיים ישראלים
משפחת ברויאר
זמרים חסידיים
בני ברק: אישים
ישראלים שנולדו ב-1950